Што ж, задача больш чым актуальная. Бо сёння сярод прычын смяротнасці больш за палову прыпадае на долю захворванняў, звязаных з сістэмай кровазвароту. А ўзаемасувязь з прыярытэтамі ў харчаванні тут даволі выразная, хоць і роля спадчыннасці вялікая. Інстытуты НАН Беларусі ўжо вядуць вывучэнне геномаў і на пэўнай стадыі, пачынаючы ад нараджэння чалавека, могуць даваць заключэнне аб яго схільнасці да тых ці іншых хвароб — атлусцення, захворванняў сардэчна-сасудзістай сістэмы і гэтак далей. Для карэкціроўкі гэтых схільнасцяў і прызначаныя, у прыватнасці, прадукты будучыні.